[{"text_idx": "#000001", "text": "Roedd gwasanaeth cyntaf Tai yn Gyntaf Cymru ar Ynys Mo\u0302n yn dathlu ei ben-blwydd yn 10 oed yn 2023"}, {"text_idx": "#000003", "text": "Er ei fod yn gynllun peilot 12 mis i ddechrau, mae bellach wedi gweithio gyda 330 o bobl ar yr ynys dros y degawd."}, {"text_idx": "#000005", "text": "Ym mis Gorffennaf, cafodd defnyddwyr gwasanaeth, partneriaid y prosiect a staff \u2013 sy\u2019n gweithio i\u2019r gwasanaeth ar hyn o bryd a\u2019r rheini sydd wedi gweithio i\u2019r gwasanaeth yn y gorffennol \u2013 eu gwahodd i ddathliad anffurfiol."}, {"text_idx": "#000006", "text": "Mae\u2019r gwasanaeth bellach yn Park Mount Llangefni a daeth pawb at ei gilydd i fwynhau bwyd da, cael hwyl yn yr heulwen a rhoi cynnig ar grefftau dan do a chydnabod y cysylltiadau sydd wedi cael eu meithrin, y cartrefi sydd wedi cael eu creu a\u2019r bywydau sydd wedi cael eu gwella gan Tai yn Gyntaf Ynys Mo\u0302n."}, {"text_idx": "#000008", "text": "\u201cMae hi wedi bod yn bleser cael croesawu wynebau cyfarwydd dros y blynyddoedd heddiw. Cerddodd un o\u2019n cleientiaid cyntaf erioed, Alan, drwy\u2019r drws a doeddwn i ddim yn gallu credu\u2019r peth. Mae\u2019n dal yn y llety wnaethon ni ei helpu i symud i mewn iddo ac mae\u2019n gwneud yn dda iawn.\u201d"}, {"text_idx": "#000009", "text": "Mae Jo wedi gweithio yn y gwasanaeth Tai yn Gyntaf ar yr ynys ers iddo ddechrau yn 2013."}, {"text_idx": "#000010", "text": "Dywedodd Dan Roebuck, a ddaeth i\u2019r digwyddiad ar ran Ti\u0302m Tai Cyngor Sir Ynys Mo\u0302n,\n\u201cLlongyfarchiadau ar 10 mlynedd a gweithio drwy gyfnodau anodd a darparu gwasanaeth gwych, gan edrych ymlaen at lawer mwy o flynyddoedd o ganlyniadau cadarnhaol.\u201d"}, {"text_idx": "#000011", "text": "Roedd Sara Jones, sydd hefyd o Di\u0302m Tai\u2019r awdurdod lleol, hefyd yn llongyfarch The Wallich ar gyflawni 10 mlynedd ar Ynys Mo\u0302n. Dywedodd, \u201cRydych chi wedi gwneud gwaith anhygoel dros y 10 mlynedd diwethaf, ac mae wedi bod yn bleser cydweithio a\u0302 chi o safbwynt y ti\u0302m digartrefedd.\u201d"}, {"text_idx": "#000013", "text": "Beth yw Tai yn Gyntaf?"}, {"text_idx": "#000014", "text": "Mae Tai yn Gyntaf yn canolbwyntio ar symud pobl sy\u2019n ddigartref yn gyflym i dai annibynnol a pharhaol, ynghyd a\u0302 chymorth cofleidiol i gynnal y denantiaeth."}, {"text_idx": "#000015", "text": "Mae\u2019r safbwynt Tai yn Gyntaf yn ystyried bod unrhyw un yn \u2018barod am dai\u2019, beth bynnag fo\u2019r heriau iechyd meddwl, camddefnyddio sylweddau neu gyfiawnder troseddol, ar yr amod bod y cymorth cywir ar gael hefyd."}, {"text_idx": "#000017", "text": "Yn The Wallich, mae ein cymorth Tai yn Gyntaf sy\u2019n ystyriol o drawma yn cynnwys mynediad at y budd-daliadau priodol, lleihau dyledion neu o\u0302l-ddyledion rhent, deall hawliau a chyfrifoldebau tenantiaeth a chynllunio ar gyfer y dyfodol."}, {"text_idx": "#000018", "text": "Mae Llywodraeth Cymru yn cydnabod gwerth y model Tai yn Gyntaf i\u2019r rheini sydd ag anghenion sy\u2019n gorgyffwrdd ac nad ydynt yn cael eu diwallu."}, {"text_idx": "#000019", "text": "Mae\u2019r llywodraeth wedi gofyn i bob awdurdod lleol ystyried a oes angen gwasanaethau o\u2019r fath fel rhan o\u2019u strategaethau Ailgartrefu Cyflym lleol."}, {"text_idx": "#000020", "text": "Datganiadau a Pholisi\u0308au The Wallich"}]